ജാനകിക്കാട് പീഢനം: രണ്ടാമത് പീഡിപ്പിച്ചത് പന്നിക്കോട്ടൂര് വനത്തില് പേരാമ്ബ്ര : ജാനകിക്കാട് കൂട്ടബലാത്സംഗത്തിനിരയായ ദളിത് പെണ്കുട്ടി വീണ്ടും പീഡനത്തിരായായത് പെരുവണ്ണാമൂഴി പന്നിക്കോട്ടൂര് വനത്തില് വെച്ച് . സംഭവത്തില് കുറ്റ്യാടി ആക്കല് സ്വദേശി മാവിലപ്പാടി മര്വിന് 22 പൊലീസ് കസ്റ്റഡിയിലാണ്. പെണ്കുട്ടി പ്രതിയെ തിരിച്ചറിഞ്ഞു. പേരാമ്ബ്ര താലൂക്ക് ആശുപത്രിയില് വൈദ്യ പരിശോധനക്ക് വിധേയനാക്കിയ പ്രതിയുടെ അറസ്റ്റ് ഉടന് രേഖപ്പെടുത്തും. പന്നിക്കോട്ടൂര് പുഞ്ചവയ എന്ന സ്ഥലത്ത് വച്ച് ഈ മാസം 16നാണ് പതിനേഴുകാരിയായ പെണ്കുട്ടി രണ്ടാം തവണയും പീഡനത്തിനിരയായത്. പെണ്കുട്ടിയുടെ മാതാവിന്റെ വീട്ടില് നിന്നുമാണ് ഇരുവരും ചേര്ന്ന് കുട്ടിയെ ഇവിടെ എത്തിച്ചത്. മൂന്നുപേരും ഒരു ബൈക്കിലാണ് ഇവിടെ എത്തിയതെന്നും ഉള്വനത്തിലേക്ക് കൂട്ടി കൊണ്ട് പോയി പീഢിപ്പിക്കുകയുമായിരുന്നു. സംഭവത്തില് രണ്ടുപേര്ക്കെതിരെ പെരുവണ്ണാമൂഴി പൊലീസ് കേസ് രജിസ്റ്റര് ചെയ്തു. നിലവില് റിമാന്ഡിലുള്ള രാഹുലും ഇപ്പോള് കസ്റ്റഡിയിലുള്ള മര്വിനും ചേര്ന്നാണ് പെണ്കുട്ടിയെ രണ്ടാമതും പീഡിപ്പിച്ചതെന്ന് പൊലീസ് പറഞ്ഞു. കുറ്റ്യാടി പൊലീസ് രജിസ്റ്റര് ചെയ്ത കേസ് പിന്നീട് പെരുവണ്ണാമൂഴി പൊലീസിന് കൈമാറുകയായിരുന്നു. മര്വിനെ ഇന്നലെ രാത്രിയാണ് പൊലീസ് കസ്റ്റഡിയിലെടുത്തത്. പേരാമ്ബ്ര ഡിവൈഎസ്പി ജയന് ഡൊമിനിക്കാണ് കേസ് അന്വേഷിക്കുന്നത്. .സായൂജ്, ഷിബു, രാഹുല്, അക്ഷയ് എന്നീ നാല് പ്രതികളാണ് ഇതുവരെ അറസ്റ്റിലായിട്ടുള്ളത്. പോക്സോ കേസ് ചുമത്തിയ പ്രതികളെ 14 ദിവസത്തേക്ക് റിമാന്ഡ് ചെയ്തിരിക്കുകയാണ്. പ്രതികളെ കസ്റ്റഡിയിലെടുത്ത് ചോദ്യം ചെയ്യുന്നതിനായി ഇന്ന് അന്വേഷണ സംഘം കോഴിക്കോട് പോക്സോ കോടതിയില് അപേക്ഷ നല്കും. നാദാപുരം എഎസ്പിയാണ് ആദ്യം നടന്ന കൂട്ടബലാത്സംഗ കേസ് അന്വേഷിക്കുന്നത്. പെരുവണ്ണാമൂഴി പൊലീസ് രജിസ്റ്റര് ചെയ്ത രണ്ടാമത്തെ കേസ് പേരാമ്ബ്ര ഡിവൈഎസ്പിയാണ് അന്വേഷിക്കുന്നത്. ഈ മാസം മൂന്നിനാണ് പെണ്കുട്ടി ആദ്യതവണ കൂട്ടബലാത്സംഗത്തിനിരയായത്. കുറ്റ്യാടി സ്വദേശിയായ 17കാരിയാണ് പരാതിക്കാരി. മൂന്ന് കായത്തൊടി സ്വദേശികളെയും ഒരു കുറ്റ്യാടി സ്വദേശിയേയുമാണ് പൊലീസ് കസ്റ്റഡിയിലെടുത്തത്. ഇതില് ഒരാള് പെണ്കുട്ടിയുമായി പ്രണയത്തിലായിരുന്നു. ആ പ്രണയം മുതലെടുത്താണ് നാല് പേര് ചേര്ന്ന് പതിനേഴുകാരിയെ പീഡിപ്പിച്ചത്. ശീതള പാനിയത്തില് മയക്കുമരുന്ന് ചേര്ത്തായിരുന്നു പീഡനം. നിലവില് പൊലീസും വനിതാശിശുക്ഷേമ വകുപ്പും പെണ്കുട്ടിക്ക് കൗണ്സലിങ് നല്കിവരികയാണ്. അതേസമയം, ആണ് പെണ് വ്യത്യാസമില്ലാതെ യുവത്വം ലഹരിയില് പുകയുന്ന ഞെട്ടിക്കുന്ന വിവരങ്ങളാണ് ഇവിടെ നിന്ന് പുറത്തു വരുന്നത്. പതിനേഴ് കാരി വിനോദ സഞ്ചാര കേന്ദ്രമായ ജാനകിക്കാട്ടില് കൂട്ട ബലാത്സംഗത്തിനിരയായ സംഭവത്തിന് പിന്നില് അന്തര് സംസ്ഥാന ബന്ധമുള്ള ലഹരി മാഫിയ. ലഹരിയെത്തുന്നത് ചുരം കടന്നെന്നും നാട്ടുകാര്. ലഹരിവസ്തുക്കള് എത്തിച്ചു വിതരണവും വില്പ്പനയും നടത്തുന്ന സംഘത്തിന്റെ കേന്ദ്രമായി കോഴിക്കോട്, വയനാട് ജില്ലാ അതിര്ത്തിയായ കുറ്റ്യാടി, തൊട്ടില്പ്പാലം മേഖലകള് മാറി. ആവശ്യക്കാര്ക്ക് ഏത് തരത്തിലുള്ള ലഹരിവസ്തുക്കളും തൊട്ടില്പ്പാലം, കുറ്റ്യാടി ടൗണുകള് കേന്ദ്രീകരിച്ചു ലഭിക്കുമെന്ന സ്ഥിതിയായിട്ടുണ്ടെന്ന് പ്രദേശവാസികള് പറയുന്നു. തൊട്ടില്പ്പാലം പാലം, മുള്ളന്കുന്ന് റോഡ്, മത്സ്യമാര്ക്കറ്റ്, പക്രന്തളം ചുരം, നടുത്തോട് പാലം പരിസരം, കുറ്റ്യാടി ചെറുപുഴയോരം, ഉള്നാടന് ഗ്രാമപ്രദേശങ്ങള് എന്നിവയാണ് വില്പ്പനയുടെ പ്രധാന കേന്ദ്രങ്ങള്. ഉള്നാടന്ഗ്രാമങ്ങളിലെ സ്കൂള്, കോളേജ് വിദ്യാര്ഥികള്, യുവാക്കള് എന്നിവരാണ് പ്രധാനമായും സംഘത്തിന്റെ ഇരകളായിത്തീരുന്നത്. ജില്ലയിലെയും പുറത്തുനിന്നുമെത്തുന്ന ഇത്തരം മാഫിയകള് ടൗണുകള് കേന്ദ്രീകരിച്ച് പ്രാദേശിക ഏജന്സികള്ക്ക് എത്തിച്ചു നല്കുകയാണ് പതിവ്. ഇവര് ആവശ്യക്കാര്ക്ക് കൈമാറുകയും ചെയ്യും. കഞ്ചാവും, സ്റ്റാമ്ബും, മയക്കുഗുളികകളുമാണ് ഏറെ പ്രിയമെന്ന് പറയപ്പെടുന്നു. ഹൈസ്കൂള്, പ്ലസ്ടു വിദ്യാര്ഥികളാണ് കൂടുതലായി ലഹരിസംഘത്തിന്റെ പിടിയിലാവുന്നത്. സമീപ പ്രദേശത്തെ ചില സ്ഥാപനങ്ങളിലെ പെണ്കുട്ടികളും മയക്കുമരുന്നുകള്ക്ക് അടിമകളാണെന്നും ഇവര്വഴി വില്പ്പന നടത്തുന്നതായും വിവരമുണ്ട്. ഗ്രൂപ്പുകളിലെ ലീഡര്മാര് പ്രണയം നടിച്ചാണ് പെണ്കുട്ടികളെ കീഴ്പ്പെടുത്തുന്നതെന്നാണ് വിവരം. ഏറ്റവുമൊടുവില് ഇത്തരം സംഘത്തിന്റെ വലയില്പ്പെട്ടു കഴിഞ്ഞദിവസം കായക്കൊടി സ്വദേശിയായ ഒരു വിദ്യാര്ഥിനി പീഡനത്തിനിരയായിരുന്നു. സമീപ പഞ്ചായത്തുകളായ മരുതോങ്കര, കായക്കൊടി, കേന്ദ്രീകരിച്ചും മയക്കുമരുന്ന് വില്പ്പന തകൃതിയാണ്. ഇവിടങ്ങളിലെ ജാനകിക്കാട് കനാല്റോഡ്, കള്ളാട് അക്വഡേറ്റ് പാലം, തട്ടാര്കണ്ടി എന്നിവിടങ്ങളും വില്പ്പന, ഉപയോഗ കേന്ദ്രങ്ങളാണ്. ജാനകിക്കാട് കനാല്റോഡ് വഴി പകല്സമയങ്ങളില് പോലും പ്രദേശവാസികള്ക്ക് നടക്കാന് കഴിയാത്ത അവസ്ഥയുണ്ട്. ഏതാനും ആഴ്ച്കള്ക്ക് മുമ്ബ് ഇതു റിപ്പോര്ട്ട് ചെയ്തതിന്റെ പ്രതികാരമായി മാധ്യമപ്രവര്ത്തകന്റെ വാഹനം കേടുപാട് വരുത്തിയിരുന്നു. അതേസമയം സംഭവത്തില് പോലീസ്, എക്സൈസ് സംഘങ്ങള് കൂടുതല് ജാഗ്രത പാലിക്കണമെന്ന ആവശ്യമുണ്ട്. പട്രോളിങ് ഉള്പ്പെടെയുള്ള അടിയന്തരനടപടികള് സ്വീകരിക്കണമെന്നും പിടിക്കപ്പെടുന്നവര്ക്കെതിരേ ശക്തമായ ശിക്ഷ ഉറപ്പുവരുത്തണമെന്നും നാട്ടുകാര് പറയുന്നു. Janakikkad torture: Second torture in Pannikottur forest